NaiveNeuron/SloPal huggingface dataset:
Jurinová, Erika, poslankyňa NR SR (2017-06-21):
Ďakujem kolegom za reakcie. Ja som naozaj presvedčená, že úroveň aktivít ústavu už niekoľko rokov stúpa. Jednoznačne treba povedať, že úroveň aktivít je naozaj zlepšená, je veľmi vysoká, vysoko hodnotená aj odborníkmi. A rovnako chápem, že sa robí veľmi ťažko v priestore, kde cítite, že nemáte podporu. Ten spor medzi správnou, dozornou radou a predsedom úradu teda presiahol až do Národnej rady, zastali sa ho kolegovia z koalície, ale aj napriek tomuto sporu, kde sa, mám pocit, že až podkopávajú možnože kolená práve predsedovi správnej rady, dokážu vyprodukovať kvalitu. Takže opäť otázka: Fakt sú tie problémy takéto neprekonateľné, ak ústav dokáže fungovať takto kvalitne? Jednu vec som ešte nespomenula vo svojom krátkom vystúpení. Ústav pamäti národa prvý prejavil snahu, teda som tretí alebo dva a pol volebného obdobia v tomto parlamente a prví vlastne prejavili snahu o to, aby sa prijal zákon, kde sa odškodnia obete komunizmu a úprava výsluh. Náš klub Obyčajní ľudia a nezávislé osobnosti sa toho chytil a pripravili sme novelu. Zo začiatku vyzeralo, že ešte aj minister vnútra s tým bude chcieť nejakým spôsobom spolupracovať, aj keď teraz už vidíme, že záujem na tom nemá. Prečo nemá záujem, to už nech vysvetľuje on. Ale toto beriem ako takisto veľké pozitívum, pretože Ústav pamäti národa sa pozeral po okolitých krajinách, ako tam fungujú nastavenia práve obraňujúce alebo odškodňujúce obete, a zistili sme, že Slováci sú naozaj veľmi v smiešnom postavení. (Prerušenie vystúpenia časomerom.)
Vavrek, Štefan, poslanec NR SR (2019-09-19):
Ďakujem za slovo. Ja vás prosím o podporu tohto zákona. Minulý rok sme museli predložiť pozmeňujúci návrh na posudzovanie žiakov zo sociálne znevýhodneného prostredia a vtedy sme vám sľúbili, že prídeme s konkrétnym návrhom, tak teraz je ten čas, aby sme vyriešili túto chybu v našom systéme, lebo naozaj učitelia, riaditelia musia čakať na to, kým diagnostické centrá posudzujú deti. A takýmto spôsobom keď zavedieme definíciu priamo do školského zákona žiakov zo sociálne znevýhodneného prostredia, tak budeme mať vyriešenú túto otázku. Čiže ešte raz vás prosím o podporu. Ďakujem pekne.
D. Čaplovič, podpredseda vlády SR: (2006-09-07):
Vláda Slovenskej republiky víta ponuky potenciálnych investorov a dôkladne zvažuje podmienky, za akých poskytne investorom svoju podporu. V súčasnosti rokuje s viacerými investormi, ktorí prejavili záujem o investovanie v Slovenskej republike v rôznych regiónoch. Na druhej strane vláda citlivo zvažuje všetky informácie, ktoré poskytne pred ukončením rokovaní, pretože väčšina investorov si vyhradzuje právo sama oznámiť umiestnenie svojej investície v konkrétnej krajine, či v štáte a často do poslednej chvíle, najmä po skúsenostiach s výkupom pozemkov pre spoločnosť Kia, žiadajú utajiť aj lokalitu, v ktorej predpokladajú umiestnenie svojej investície. V priebehu rokovaní potencionálnemu investorovi ponúkame na výber rôzne lokality. Konečné rozhodnutie je však vždy na jeho zvážení. Rád by som pritom pripomenul, že v Slovenskej republike máme viacero lokalít, ktoré sú na tom z hľadiska zamestnanosti v podstate horšie ako okolie Galanty, napríklad Lučenec, Rimavská Sobota, Rožňava a ďalšie, v ktorých by sme tiež radi privítali zvýšený záujem investorov. V tejto súvislosti by som rád pánovi poslancovi pripomenul, že mesto Galanta dostalo významnú podporu na rozvoj regiónu v sume vyše 25 mil. korún, takže vláda robí maximum pre to, aby aj do Galanty a jej okolia prišli investori do stavebne pripravených území. Je však výsostným právom investorov, aby sa sami rozhodli, kde umiestnia svoju investíciu. My im to môžeme poradiť, ale nie nariadiť. Ak sa teda niektorý z investorov rozhodne investovať práve v Galante, vláda je pripravená poskytnúť mu zodpovedajúcu štátnu pomoc. Predseda vlády to vyjadril aj pred niekoľkými dňami počas návštevy Galanty a oficiálneho otvorenia tamojších nových expanzných aktivít Samsungu, pričom poďakoval jeho prezidentovi za investície do hightechnology a vyjadril, že práve investície s vyššou pridanou hodnotou bude táto vláda podporovať. A ešte vám odcitujem to, čo je uvedené v programovom vyhlásení tejto vlády za túto oblasť v časti Investície a regionálny rozvoj: „Vláda Slovenskej republiky sa v oblasti investícií zameria na zlepšenie podmienok pre ich podporu pri zachovávaní kontinuity prijatých pravidiel na poskytovanie individuálnej štátnej pomoci s dôrazom na podporu investičných projektov z oblasti znalostnej ekonomiky a projekty s vyššou pridanou hodnotou. Vláda Slovenskej republiky pripraví nový zákon o investičných stimuloch, ktorý zabezpečí rovnoprávnosť domácich a zahraničných investorov a transparentnosť procesu poskytnutia investičných stimulov. Vláda Slovenskej republiky podporí rozvoj priemyselných parkov a priemyselných zón ako nástroj regionálneho rozvoja a zmenšovania disparít medzi jednotlivými regiónmi. Vláda Slovenskej republiky analyticky zhodnotí efektívnosť poskytovania investičných stimulov vo väzbe na regionálny a ekonomický rozvoj Slovenskej republiky“.
Jurinová, Erika, podpredsedníčka NR SR (2014-11-10):
Na vaše vystúpenie, pán minister, chce reagovať osem poslancov. Uzatváram možnosť prihlásiť sa faktickou poznámkou. Je tam viac poslancov, deväť pravdepodobne. Uzatváram možnosť prihlásiť sa. Pán poslanec Chren, nech sa páči.
Blanár, Juraj, podpredseda NR SR (2023-03-28):
Pán poslanec Viskupič sa nenachádza v rokovacej sále. Ďalší s faktickou pán poslanec Kuriak.
Pellegrini, Peter, predseda NR SR (2024-02-08):
Prezentujme sa a hlasujme o bode 297 druhého pozmeňovacieho návrhu poslanca Galka. (Hlasovanie.) Prítomných 128 poslancov, za 15, proti 77, 34 sa zdržalo, 2 nehlasovali. Bod sme neschválili.
P. Paška, predseda NR SR: (2009-06-24):
(Hlasovanie.) 135 prítomných, 133 za, 1 proti, 1 sa zdržal. Všetky tieto body sme schválili.
Laššáková, Jana, podpredsedníčka NR SR (2013-09-19):
Pán poslanec, chcete položiť? Áno. Nech sa páči, máte na to dve minúty.
Kuffa, Štefan, poslanec NR SR (2012-05-09):
Ďakujem. Chcem sa tiež k tejto téme vyjadriť, lebo som z vyššieho územného celku, kde je najväčšia koncentrácia Rómov na Slovensku. Myslím si, že táto problematika je nám dosť blízka, aj keď za celé tie roky nepoznáme tie riešenia, lebo zatiaľ všetky opatrenia všetkých vlád aj možno ministrov práce, sociálnych vecí a rodín, nejako sa to minulo. Je to špecifická komunita, ktorá sa vie veľmi rýchle zorientovať. Treba naozaj dbať na to, aby títo ľudia dostali to, čo im patrí. Spravodlivé dať každému to, čo mu patrí, ale nemôžeme ich vychovávať tak, že len natrčia dlane smerom dohora a daj, daj, daj, lebo ty si povinný a štát je povinný. K internátnym školám som sa chcel toľko vyjadriť, nedá sa s tým súhlasiť, lebo vytrhnúť dieťa z kontextu rodiny, to je to najhoršie, čo by mohlo byť, nehovoriac už o tých skúsenostiach v Kanade a v Austrálii, ale je to čosi, čo je neprirodzené. Naopak, v programovom vyhlásení vlády je presný opak. Z detských domovov tie deti vo všeobecnosti dostávať do rodiny. Ako vyzerajú rómske osady, tak to by som aj doporučoval, aj z vlády alebo aj z parlamentu aby sa prišli pozrieť, ako vyzerajú tieto rómske osady. Ja by som chcel podčiarknuť a poukázať na jeden problém zdravotníkov, zvlášť lekárov, ktorí poskytujú zdravotnú starostlivosť v týchto rómskych osadách. No, v Bratislave by ste boli zhrození z toho, v akých podmienkach musí pracovať lekár na východnom Slovensku v rómskej osade a zdravotná sestra. Pre krátkosť času tak končím, bolo by to na veľmi dlho. Ďakujem.
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 43, proti 8, zdržalo sa 66, nehlasoval 1. Konštatujem, že bod 24 sme neschválili.
Simon, Zsolt, poslanec NR SR (2015-05-13):
Ďakujem pekne. Dovolím si vám prečítať z článku dve vety: „Slovenský pozemkový fond pod kontrolou SMER-u zaručil Brhelovi aj to, že na svoje pozemky v Tatrách dostane, na susedné parcely nechá zapísať vecné bremeno.“ Áno, ja som upozorňoval kolegov na výbore, že bol tu aj ten návrh, ktorý pán Fecko uviedol. A som rád, že ten nakoniec nebol predložený a nie je predmetom spoločnej správy, ale je faktom, že cez vecné bremená Slovenský pozemkový fond by nemal mať právo len tak svojvoľne zriaďovať vecné bremeno na akýkoľvek pozemok. Áno, pán Hlina, správne ste pochopili to, čo som povedal vo svojom vystúpení, keď som sa prihlásil písomne do tejto rozpravy, že vecné bremeno je poistka pre vybavovačov, pre strýkov, kmotrov a neviem sponzorov strany SMER, ktorí si z toho urobili biznis. Presne tak ako Robert Fico tu vykrikoval v roku 2010, že kauza z Veľkého Slavkova sa nezopakuje (Vtedy ministra Jureňu za HZDS okamžite nechal odvolať.), dnes to isté urobil minister Jahnátek. Má tam svojho nominanta predsedu rady pozemkového fondu Gocníka z Komjatíc, a pritom nič sa nedeje a dnes už Fico vyvodzovať dôsledky nechce, ale pochopil, treba systém zmeniť. Áno, a treba do toho zakomponovať, ako zabezpečiť, aby vybavovači naďalej mohli dostávať pôdu a zarobili na tom, a nie reštituent aby dostal svoj nárok naspäť. Ďakujem.
Laššáková, Jana, podpredsedníčka NR SR (2012-06-20):
Pán poslanec Senko s faktickou poznámkou, nech sa páči.
Jurinová, Erika, podpredsedníčka NR SR (2012-12-17):
Ďakujem, pán poslanec. S reakciou pán poslanec Záhumenský, nech sa páči.
Laššáková, Jana, podpredsedníčka NR SR (2015-11-27):
Poprosím vás, prezentujme sa a hlasujeme. (Hlasovanie.) Prítomných 123 poslancov, za návrh bolo 37, proti bolo 53, zdržalo sa 25 poslancov, nehlasovali 8. Neschválili sme návrh pána poslanca Lipšica. Nech sa páči, pán poslanec Přidal.
Radičová, Iveta, predsedníčka vlády SR (2011-03-31):
Strašenie, že privatizácia povedie k rastu cien, je úplný nezmysel. Dokázali to vodárenské spoločnosti, kde po privatizácii naopak klesli ceny. Dokázali to mnohé teplárenské spoločnosti, kde v súkromných sú nižšie ceny ako v štátnych. Nezáleží na vlastníkovi, záleží na tom, aká je súťaž a aké kvalitné služby tá-ktorá spoločnosť dokáže ponúknuť. Na konci volebného obdobia budeme môcť porovnať, kto koho, kedy, ako klamal a zavádzal. Kto napĺňa to, čo sľúbil občanom, a kto robí zodpovednú politiku. Od parlamentných volieb uplynulo osem mesiacov. Prebrali sme krajinu dva roky po sebe s obrovskými deficitmi, rastúcim dlhom štátu, s vysokou mierou nezamestnanosti, s dvomi tretinami občanov s príjmom pod päťsto eur, s vyše 10- percentnou hranicou rizika chudoby, s podnikmi v dlhoch. Zaviazali sme sa, že to vyriešime, že naštartujeme ekonomiku, že naštartujeme zamestnanosť, že budeme vytvárať nové pracovné miesta. A ja tvrdím, že to bude pravda. Ďakujem za pozornosť.	(Potlesk v sále.)
Sloboda, Vladimír, poslanec NR SR (2016-12-07):
Ďakujem. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 53 z 21. novembra 2016 určil za spravodajcu k návrhu zákona o podmienkach volebného práva (tlač 319). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017. Pán predsedajúci, otvorte, prosím, všeobecnú rozpravu.
Osuský, Peter, poslanec NR SR (2015-05-07):
Ďakujem pekne. Pán kolega Mikloško, no, tak ako geograficky možno máte pravdu, že väčšina tých člnov, bárok, zúfalých rybárskych lodí odchádza od líbyjského pobrežia. Pravda ale je, že na nich sedia zďaleka nielen Líbyjčania. Všeobecne známe je, že od strednej Afriky cez somálsky Africký roh, Eritreu, Sýriu tam sedia ľudia zo všetkých kútov sveta. Samozrejme, môžme zo všetkého na svete obviniť Spojené štáty, o ktorých ste tak nenápadne, nemenujúc, naznačili, že ich tam treba všetkých posielať. No musím za seba povedať, že po boji je každý generálom, že v rámci podpory demokracie sa môže, aj sa stalo, dá sa povedať, to, že svet sa poučil, že arabský svet je iný svet. A ja sám osobne by som sa teraz v nijakom spore medzi vraždiacimi sa moslimami neangažoval. Je problém, že sa obviňuje kdekto zo smrti státisícov ľudí, ale zabúda sa, že drvivá väčšina z tých obetí sú obete bratovražedného boja frakcií moslimskej viery. A preto sa mi zdá scestné obviňovať kohokoľvek iného z toho, čo sa tam deje, pretože sa vraždia medzi sebou, podobne ako v iracko-iránskej vojne moslimovia.
Brocka, Július, poslanec NR SR (2013-10-25):
Na adresu pána poslanca Blahu si hovorím, neuraziť a urážky si nevšímať. To bude asi najlepšia reakcia na tohto pána, ale pre vás ostatných, pani Šedivcová, ja som presvedčený, že táto novela je zlá a škodlivá pre slabých a bude užitočná pre silných na trhu práce, na ekonomickom trhu. A chcem zdôrazniť, nemusíme tento zákon prijať, nič nás k tomu nezaväzuje, iba ak vy, možno nejaké vaše tie záväzky voči tým, ktorí vám pomáhali v kampani. Ani odporúčanie, lebo to je odporúčanie Medzinárodnej organizácie práce z čias, zo zlatých čias západného kapitalizmu a to už neexistuje, to už, to je koniec, to už neexistuje, my žijeme už v inej dobe. Ale by sme mali prijímať odporúčania zdravého rozumu. Keby ste sa riadili zdravým rozumom, tak podľa mňa tento návrh by ste nemohli podporovať. No predsa len si myslím aj k pánu poslancovi Blahovi, že v hladových dolinách Slovenska nebude o nič viac práce, ani o nič viac sociálnych istôt na Slovensku a bude to skôr naopak, že bude menej práce a menej sociálnych istôt, ale to si asi vyžaduje možno viac premýšľania, možno, možno až keď zasa prax ukáže, že to tak je. Vy ste ešte mladý, uvidíte to veľmi skoro.
Vaňová, Jarmila, poslankyňa NR SR (2023-05-03):
Ďakujem za slovo. Človek nemusí byť právnikom na to, aby, aby dokázal dať právo, ľudské právo každému inému človeku bez ohľadu či na vierovyznanie, na rasu, na, aj na sexuálnu orientáciu. Ja osobne vychádzam z informácií, ktoré mám z terénu a ktoré vlastne mnohí poslanci tiež určite ste dostali do mailových schránok, to, že samotná LGBT komunita nevidí ako nejakú, nejaký, nejakú väčšiu, alebo proste nedostáva týmto zákonom to, čo očakáva a čo si myslím osobne, že na to má aj právo očakávať. Pretože ja keby som sa napríklad vydávala, tak tiež by mi nestačila nejaká dôverníčka, hej? Takže je to aj o tom. A myslím si, že nemali by sme byť tak rigidní alebo tak homofóbni v tom, aby sme sa obávali niečoho, čo nám vôbec nijako neubližuje. A vyspelosť krajiny alebo to, ja vnímam osobne, že ľudské práva na Slovensku sú častokrát na okraji záujmu. A vidím to aj na ľudskoprávnom výbore, aj pri rôznych iných aktivitách a ja som človek, ktorý, ktorý háji ľudské práva pre každého, preto naozaj si myslím, že je dôležité o tom hovoriť a je dôležité konečne priznať týmto ľuďom to miesto v spoločnosti, ktoré im patrí, pretože aj oni sú prínosom pre spoločnosť. Ďakujem.
Laurenčík, Milan, podpredseda NR SR (2021-05-13):
Ďakujem. Na vaše vystúpenie evidujem dve faktické poznámky. Uzatváram možnosť prihlásiť sa s faktickou poznámkou. Ako prvý vstúpi pán poslanec Martin Čepček.
Žiga, Peter, podpredseda NR SR (2024-09-26):
Na vaše vystúpenie dve faktické poznámky. Pán poslanec Muňko.
Hrnčiar, Andrej, podpredseda NR SR (2019-06-27):
Pán poslanec Mizík.
Grendel, Gábor, podpredseda NR SR (2022-04-28):
Pán poslanec Filip Kuffa. Á, pardon, najprv pán poslanec Eduard Kočiš.
Lehotský, Tomáš, poslanec NR SR (2022-10-26):
Ďakujem veľmi pekne, pán predsedajúci. Vážené pani poslankyne, respektíve pani poslankyňa, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Glváč, Martin, podpredseda NR SR (2016-11-22):
S reakciou pán poslanec Heger, nech sa páči.
Kollár, Boris, predseda NR SR (2021-10-19):
Ďakujem. Otváram všeobecnú rozpravu. Do rozpravy som zatiaľ nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Evidujem jedného prihláseného pána poslanca Žiaka. Nech sa páči, máte slovo. Končím možnosť prihlásiť sa do rozpravy.
Kyselica, Tomáš, poslanec NR SR (2021-05-06):
Vážený pán predsedajúci, dajte, prosím, hlasovať o tom, že Národná rada Slovenskej republiky berie na vedomie Správu Výboru Národnej rady pre obranu a bezpečnosť o stave použitia informačno-technických prostriedkov za rok 2020.
Procházka, Radoslav, poslanec NR SR (2013-09-03):
Ďakujem, pán predseda. V rozprave vystúpil jeden z navrhovateľov a nepodal žiadny návrh, preto prosím, aby ste dali hlasovať o tom, že Národná rada podľa príslušného ustanovenia rokovacieho poriadku prerokuje návrh zákona v druhom čítaní.
Danko, Andrej, podpredseda NR SR (2024-06-12):
Ďakujem. Na vystúpenie pána poslanca dve faktické. Uzatváram možnosť prihlásenia. Poslanec Viskupič, prvý.
Paška Pavol, predseda NR SR (2012-10-24):
Hlasujeme. (Hlasovanie.) 143 prítomných, 105 bolo za, 12 proti, 25 sa zdržalo, 1 nehlasoval. Návrh sme pridelili výborom a určili lehoty na prerokovanie. Toto bol, dámy a páni, jediný bod, o ktorom bolo treba hlasovať. Chcem vás ešte informovať, že na základe dohody z poslaneckého grémia bude zmena programu. Po dokončení návrhu, prerokovania vládneho návrhu zákona č. 129 o spotrebiteľských úveroch, budeme pokračovať vládnym návrhom zákona č. 599 o pomoci v hmotnej núdzi, ktorý uvedie pán minister práce, sociálnych vecí a rodiny, pán Ján Richter. A po ňom budeme pokračovať v rokovaní v druhom čítaní o vládnom návrhu zákona č. 311, je to Zákonník práce. Je všeobecný súhlas? (Súhlasná reakcia pléna.) Dobre, ďakujem vám veľmi pekne. Vyhlasujem prestávku do 11.15 hod. a po nej budeme pokračovať v rozprave o vládnom návrhu zákona č. 129 o spotrebiteľských úveroch. Pán poslanec Hlina, nech sa páči.
Viskupič, Jozef, poslanec NR SR (2010-12-15):
Ďakujem, pán predsedajúci. Vážené kolegyne, kolegovia, pán prezident vrátil zákon z 30. novembra o Rozhlase a televízii a o zmene a doplnení... (Ruch v sále. Prerušenie vystúpenia predsedajúcim.)
Pellegrini, Peter, predseda NR SR (2023-11-15):
Na vaše vystúpenie päť faktických poznámok. Ako prvý pán poslanec Slyško.
Mihál, Jozef, poslanec NR SR (2015-05-22):
Ďakujem, pani predsedajúca. Vážená pani predsedajúca, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1493. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1516 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani predsedajúca, skončil som, otvorte, prosím, všeobecnú rozpravu.
Tomáš, Erik, poslanec NR SR (2019-09-17):
Pani kolegyňa, chcem odmietnuť dva podstatné fakty, ktoré ste uviedli. Prvým je, že by to bola strana SMER alebo vládna koalícia, ktorá tieto ženy do nezávideniahodnej situácie a nespravodlivej situácie dostali. Chcem pripomenúť, že tieto ženy sa do tejto situácie dostali vďaka pánovi Kaníkovi, ktorý patril k strane, ktorej pohrobkovia ešte aj dnes sedia v parlamente a vydávajú sa za tzv. novú opozíciu. Chcem len pripomínať, pripomenúť, že bol to pán Beblavý, ktorý robil štátneho tajomníka pánovi Kaníkovi. A druhú vec, ktorú chcem odmietnuť, je, že by rokovania s nami alebo s ministerstvom práce boli bez výsledku. Ani to nie je pravda. Po rôznych konzultáciách a myslím si, že mi to spomínané ženy potvrdia, aj so mnou sa napokon dospelo k nejakému kompromisu, ktorý sa síce týmto ženám nepáči a môžme ďalej o tom diskutovať, ale na ktorý sa vyčlení zo štátneho rozpočtu 30 mil. eur a dôjde ku kráteniu dôchodkového veku týchto žien. To, v čom je zatiaľ spor, je, či aj na tieto ženy sa má uplatňovať ústavný princíp zákona o dôchodkovom strope, ktorý začne platiť až neskôr. A najmä, ktorý bude pre ženy v tom čase znamenať, že najskôr pôjdu do dôchodku až vo veku 62,5 roka a aj to len tie, ktoré budú mať tri a viac detí. Potom pôjdu, iné pôjdu do dôchodku vo veku 63, dokonca bezdetné 64 rokov. Takže potom je aj otázka, či by aj tieto ženy neboli, nemali právo byť považované za diskriminované, alebo nemohli by sa cítiť diskriminované. Všetko je to vecou ďalšej diskusie. Zatiaľ po konzultácii s ministerstvom práce sme predložili tento návrh, ale sme pripravení diskutovať ďalej.
Balódi, Ladislav, poslanec NR SR (2018-12-03):
Vážený pán predsedajúci, vážené panie poslankyne, vážení páni poslanci. Predložený zákon sa týka podpory vzdelávania detí z chudobného prostredia. Cieľom navrhovanej úpravy je predĺženie prechodného ustanovenia, ktoré Národná rada Slovenskej republiky schválila v júni 2017 zákonom č. 182 z uvedeného roku, ktorým sa zmenil a dopĺňa zákon č. 597/2003 Z. z. o financovaní základných škôl, stredných škôl a školských zariadení. Podľa súčasného znenia zákona musí mať dieťa zo sociálne znevýhodneného prostredia tento stav diagnostikovaný. Centrá však nestíhajú diagnostikovať také veľké množstvo detí a z takéhoto formálneho dôvodu by zo systému podpory vypadlo takmer 20-tisíc chudobných detí. Dočasne sme stanovili, že za dieťa zo sociálne znevýhodneného prostredia sa bude považovať aj dieťa, ktoré vyrastá v domácnosti, ktorá poberá dávku v hmotnej núdzi. Podporu žiakov z chudobného prostredia vnímam ako vyrovnávanie štartovacej čiary pri vzdelávaní, všetky deti by mali mať rovnakú štartovaciu čiaru. Ak vieme, že to tak nie je, musíme alebo mali by sme urobiť všetko pre to, aby sme túto čiaru vyrovnávali. Chudoba je podľa medzinárodných dokumentov jedným z najčastejších dôvodov, ktorý negatívne ovplyvňuje vzdelávanie žiakov. Musíme prísť so systémom ako podporovať chudobné deti na školách a tento zákon sleduje tento cieľ.
Zmajkovičová, Renáta, podpredsedníčka NR SR (2014-06-04):
Ďalší, ktorý v rozprave vystúpi, je pán poslanec Procházka. Nie je v sále, stráca poradie. Pán poslanec Viskupič. Nie je v sále, stráca poradie. A, pán poslanec Lipšic, nech sa páči, máte slovo.
V. Palko, poslanec: (2006-08-03):
K demografickej kríze. Vy ste vyslovili jednu neuveriteľnú vetu, dneska, že demografická kríza na Slovensku by nebola problémom, ak by nebol zavedený druhý pilier. No, pani ministerka, toto oznámte na Rade ministrov EÚ, oznámte im, že stačí zrušiť druhý pilier a je po demografickej kríze. Potom sa už len uchádzajte o Nobelovu cenu za ekonómiu a ja budem hrdý, ak ju dostanete, a vôbec mi nebude vadiť, že ste zo strany Smer. A na záver, sťažovali ste sa na nižšie dôchodky žien. Patríte k tomu typu ľudí, ktorých prekvapuje platnosť prírodných zákonov. Dôchodky žien sú preto nižšie, lebo stále v minulosti aj teraz existovali tisíce žien, ktoré boli ochotné venovať podstatne viac času rodeniu detí a ich výchove ako muži. To je to celé tajomstvo. Štatistiky treba vedieť čítať. Ak veľa ľudí zomiera v posteli, to neznamená, že posteľ je nebezpečné miesto.
V. Veteška, podpredseda NR SR: (2006-01-31):
(Hlasovanie.) Prítomných 139, za 126, proti 3, zdržalo sa 5, nehlasovalo 5. Konštatujem, že Národná rada pridelila predmetný návrh zákona na prerokovanie vo výboroch, určila gestorský výbor v druhom čítaní. Teraz pristúpime k hlasovaniu o návrhu poslankýň Národnej rady Slovenskej republiky Dagmar Bollovej a Renáty Zmajkovičovej na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku (tlač 1438). Prosím pána poslanca Ivána Farkasa, spravodajcu k tomuto návrhu zákona.
Jančula, Tibor, poslanec NR SR (2018-05-10):
Ďakujem. Vážený pán predsedajúci, panie poslankyne, páni poslanci, spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej. Predseda Národnej rady Slovenskej republiky rozhodnutím č. 989 z 20. apríla 2018 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor Národnej rady Slovenskej republiky o návrhu rokoval 2. mája 2018 a prijal uznesenie č. 367. Výbor Národnej rady Slovenskej republiky pre hospodárske záležitosti o návrhu rokoval 3. mája 2018 a prijal uznesenie č. 243. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Týmto uznesením výbor zároveň poveril mňa, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.
Lukáč, Jozef, poslanec NR SR (2018-09-18):
Vážený pán predsedajúci, vážené kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane jeho určenia ako gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady Slovenskej republiky. Pán predsedajúci, prosím, otvorte všeobecnú rozpravu.
Laurenčík, Milan, podpredseda NR SR (2022-03-18):
Pán poslanec Štefan Kuffa s faktickou poznámkou. Prosím kľud.
Laššáková, Jana, podpredsedníčka NR SR (2015-04-15):
Pán poslanec, mali ste, mali ste dať procedurálny návrh v zmysle rokovacieho poriadku. Nech sa páči, pán poslanec Valocký, máte slovo.
Tomáš, Erik, poslanec NR SR (2021-05-03):
Ďakujem veľmi pekne, kolegovia, za faktické poznámky, za tie vecné a pozitívne, tam už nemám prečo reagovať, aby som na niekoho nezabudol. Začnem svojím kamarátom Jožkom Pročkom. Pokojne si, Jožko, tlieskajte, čomu chcete, aj som to už dnes povedal, tlieskajte si aj tomu, že ľudia zahynuli, zomreli. Tlieskajte si aj rozpočtu, ktorý má miliardovú, ktorý urobí miliardovú sekeru. Aj tomu ste tlieskali. Tlieskajte si aj k zrušeniu k 13. dôchodku. Pokojne si tlieskajte všetci (povedané so smiechom), ako to ináč robíte. Ja to za správne nepovažujem a tým pádom odpovedám aj pánovi Herákovi, ktorý hovoril, že som tu v sále nejak usmieval, lebo niečo podobné. Ja som mal veľmi vážny prejav. A chcem vám, pán Herák, pripomenúť, že váš expremiér Igor Matovič povedal, že mnohým z týchto obetí sa dalo zabrániť. Tak už aspoň, keď k nemu tak vzhliadate, aspoň jemu by ste mohli veriť. Pán Pollák, to video moje pôjde len na Facebooku, hej, aby sme si to rovno vyriešili, tak ako si dávajú facebookové videá aj mnohí vaši politici, takže to bola fakt taká trošku poznámka mimo. Ďalej, pán Borguľa, viete, vy ste boli jediný taký osobný. Ja by som teda do toho neskĺzol, ale keď chcete, ja tiež môžem hovoriť a merať určitú tému nejakými jednotkami, napríklad jedna borguľa, ale ešte to nechám chvíľu. Dobre? Čiže ja nechcem takto osobne, pretože viem o jednej téme, ktorú by som vedel jednotkou borguľa merať, ale nechám vás tak. A nezmeníte nič na tom – a použil som fakty –, ako to bolo pri 13. dôchodku, ako to bolo pri minimálnej mzde, ako ste postupovali ako SME RODINA v opozícii, ako postupujete teraz. Dal som si veľmi presne pozor, aké čísla hovorím. Pán Kašper, odovzdávali sme, mimochodom, našu vládu s nezamestnanosťou na historickom minime, nejakých 5 % a rovnako aj historické čísla sme mali aj v iných ukazovateľoch. A pána Šefčíka, môjho obľúbenca, som si nechal nakoniec. Pán Šefčík, a na koho chrbte sa to vyviezol pán Matovič do politiky? Na koho? V akej strane? V SaS, tak, prosím vás, už prestaňte, otvárate tú tému niekoľkokrát. Pozrite sa pred vlastný prah.
Laššáková, Jana, podpredsedníčka NR SR (2014-11-09):
Dám ďalšie procedurálne návrhy a potom spravím k tomu nejaký záver. Pán poslanec Viskupič, nech sa páči.
Hrnčiar, Andrej, podpredseda NR SR (2018-09-11):
Ďakujem. Nasleduje druhé čítanie. Nasleduje druhé čítanie o zákone z 19. júna 2018, ktorým sa mení a dopĺňa zákon 
č. 131/2002 Z. z. o vysokých školách, o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou. Materiál je uverejnený ako tlač 1047. Dávam slovo spoločnému spravodajcovi, predsedovi výboru pre vzdelávanie, vedu, mládež a šport poslancovi Ľubomírovi Petrákovi a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone z 19. júna 2018, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1047.)
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem jednu faktickú poznámku. Pani poslankyňa Katarína Hatráková, nech sa páči.
Klus, Martin, poslanec NR SR (2016-12-01):
Tak. Ďakujem veľmi pekne aj za vaše pripomienky, páni kolegovia. Čo sa týka eurovolieb a to, či je to hanba pre Slovensko alebo pre Európsku úniu, ja by som povedal, že oboje v tomto prípade. Súhlasím s vami, že Európska únia dlhodobo zlyháva, aj pokiaľ ide o vysvetlenie napríklad kompetencie Európskeho parlamentu a toho, čo tam vlastne poslanci robia. O to viac sa teším jedinému dobrému návrhu v rámci novely rokovacieho poriadku, že tu budeme mať možnosť vypočuť si poslancov Európskeho parlamentu. Doteraz som to považoval za veľmi neštandardné, že nemali vlastne ani prístup do sály, hoci teda na výboroch sa nám z času na čas objavili. Takže toto s vami súhlasím a verím tomu, že aj to môže byť jedna z ciest, ako prípadne zvýšiť záujem verejnosti o voľby do Európskeho parlamentu. Pravda je ale aj taká, že musíme začať sami od seba a naozaj vo veľkej miere treba vysvetľovať ľuďom napríklad aj to, čo ste možno nie celkom správne poňali vy, že naši poslanci tam nezastupujú Slovenskú republiku, ale jednotlivé politické frakcie, čo tiež možno nie je najsprávnejší prístup a môžme z hľadiska možno politologického na túto tému veľmi odborne porozprávať, ale pri novele Ústavy Slovenskej republiky, ktorá má zlučovať voľby komunálne a regionálne, na to momentálne nie je priestor. Rovnako ako nie je priestor vysvetľovať si, aké kompetencie má dnes Európska únia a suverénne štáty. Na to bude priestor pri inej otázke, ktorú budeme riešiť ešte v rámci tejto schôdze. No a čo sa týka kolegu Uhríka, tak tam len toľko, že máme to pripravené. Veľmi rád sa prípadne aj s vami na túto tému porozprávam. Faktom ale je to, že my sme pomerne jasne zdôvodnili, niektorí, prečo nemôžme hlasovať za vaše návrhy zákonov. Čiže keď sa niektoré body z vášho programu prestanú objavovať ako relevantné, potom môžme diskutovať na túto tému.
Hrnčiar, Andrej, podpredseda NR SR (2017-03-21):
Pán poslanec Heger.
Žiga, Peter, podpredseda NR SR (2024-01-10):
Pán poslanec Grendel.
Hrnčiar, Andrej, podpredseda NR SR (2018-02-06):
Pýtam sa, či sa chce prihlásiť niekto do rozpravy ústne. Končím možnosť nahlásiť sa ústne do rozpravy, nech sa páči. Pán poslanec Krajčí? Pán poslanec Suchánek, nech sa páči. Ste sa prihlásili po, pán poslanec Krajčí.
P. Hrušovský, predseda NR SR: (2005-05-20):
M. Abelovský, poslanec: Čiže dajte, pán predseda, hlasovať o tom prvom týkajúcom sa § 11 a § 47 ods. 2.
D. Čaplovič, poslanec: (2004-09-23):
Ďakujem.
Paška, Pavol, predseda NR SR (2014-11-09):
Ďakujem pekne. Ja by som to rozdelil, pretože sa to trošku pomiešalo. Ale hlavne, pán Lipšic, pán Poliačik, pán Matovič, ale hlavne, pán Hlina, ja som veľmi jasne povedal, aký mechanizmus ste zvolili na to, aby ste zo mňa urobili pomaly nepriateľa vlasti, a pomenovával som, čo ste používali. Že ste používali síce niektoré veci, Obchodný register, ale nikdy ste nedali žiadny priamy dôkaz. A povedal som, že dva týždne som trpel, na všetko som reagoval, všetko som vysvetľoval. Ale to bola taká kombinácia, no, lebo keď si bol pred 13 rokmi tam a teraz poznáš toho a to je svokra starého otca toho, tak potom určite toto musí byť tak. Ja som povedal, fajn, zvolili ste takúto metódu, ale potom sa stalo niečo, včera, a za to vás žiadam, aby ste sa mi ospravedlnili. To ostatné, už som zniesol v živote aj horšie veci, že vy sa kľudne postavíte pred plénum, poviete, že ma idete ráno politicky zavraždiť, lebo ste použili nejaký výraz, že mi zasadíte zásadný politický úder, potom sa postavíte s dvoma zdrapmi papiera pred novinárov, slávnostne oznámite, že máte dôkaz toho, ako ja som Gorila, pretože Enterprises, Penta Enterprises a Medical Group sú niekde v nejakej chatrči na Belize, a to je dôkaz, že Robert Fico, Haščák a Paška dodnes ovládajú zdravotníctvo. A potom, keď sa ukáže, a nakoniec, pán Hlina, dobre, ja síce, Košice sú menšie mesto, ale naozaj nepoznám všetkých, je to zhoda náhod, že ste strelili capa, že to žiadna Penta nie je, ale už nemáte problém povedať, aha, dobre, tak som sa zmýlil, ospravedlňujem sa, pretože už keď ste nemali argumenty, zrazu Gorila, zrazu prepojenie Penta, SMER, ja, Robert Fico. Za to chcem, aby ste sa ospravedlnili! (Potlesk.)
Tomáš, Erik, poslanec NR SR (2023-06-22):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kollár, Boris, predseda NR SR (2022-06-16):
S ďalšou faktickou poznámkou vystúpi pani poslankyňa Halgašová.
Jarjabek, Dušan, poslanec NR SR (2015-05-05):
Ďakujem pekne za slovo, pán predseda. Pán poslanec, iste veľmi zaujímavá téma, ktorú ste načali a, samozrejme, relatívne sa dá hovoriť o všetkom možnom aj z tých vašich skúseností, o ktorých ste hovorili. Možno odpoveďou na vaše otázky, keď ste hovorili o tých štyroch primášoch alebo o tých dvoch primášoch, ktorý, ja neviem, každý hrá tú ľudovú pesničku úplne inak, odpoveďou, že čo je teda autorsky chránené dielo, by mohlo byť, čo je to improvizácia a čo je to inštrumentálny zápis. Zvyčajne z improvizácie sa inštrumentálny zápis nerobí, preto, lebo potom by to už nebola improvizácia. Čiže autorsky chránené dielo je určite dielo to, ktoré má inštrumentálny zápis. Pokiaľ ľudová pesnička má inštrumentálny zápis, je chráneným dielom, ale takto to bolo aj v súčasnosti, preto, lebo ja neviem, poviem jeden príklad, existoval, existuje teda hudobný skladateľ Faix a hudobný skladateľ Ferenczy, obidvaja sa zaoberajú inštrumentáciou ľudových piesní, obidvaja sú chránení. Či sú to Suchoňove Bačovské piesne povedzme alebo či sú to, či je to Faixov výber ľudových piesní, ktorý je inštrumentovaný úplne inak. Čiže ja si myslím, že v tomto problém, v tomto problém ja nevidím, a ak hovoríte o nejakom eventuálne gaťafalši, ktorý by mohol vzniknúť na výbore pre kultúru a médiá, že by tam niekto prišiel a chcel to zmeniť v neprospech folkloristov, tak ubezpečujem vás a budem veľmi rád, keď tam prídete, že takéto niečo nehrozí a nemôže hroziť.
Kollár, Boris, predseda NR SR (2021-12-07):
Dobre. Teraz budeme hlasovať o procedurálnom návrhu pána poslanca. Začíname s prvým, tlač 808, z ministerstva financií, aby to bolo, aby to bolo dnes po tomto hlasovaní prerokované a odhlasované. Prosím, prezentujme sa a hlasujeme. (Hlasovanie.) Prítomných 145 poslancov, za 92, proti 21, zdržalo sa 32. Uvedený návrh, tento prvý, pána poslanca Šeligu sme schválili. Druhý návrh, budeme hlasovať o tom, že schôdza bude zajtra od štrnástej a doobeda budú zasadať výbory. Je to kvôli tomu, že pomerne veľmi komplikované... (Poslanec Fico odovzdal predsedajúcemu svoj procedurálny návrh.) Ďakujem pekne. Áno. Pomerne veľmi komplikované sú tam pozmeňovacie návrhy a treba pripraviť celý tento návrh tak, aby sme mali dostatok času, aby sme, to by sme počas obednej prestávky nestihli. Takže dávam o tomto hlasovať. Prosím, prezentujme sa a hlasujeme. (Hlasovanie.) Prítomných 145 poslancov, za 89, proti 33, zdržalo sa 22, nehlasoval 1. Aj tento druhý bod procedurálneho návrhu pána poslanca Šeligu sme schválili. A teraz budeme hlasovať o treťom. V mene troch poslaneckých klubov, zase, opäť OĽANO, SME RODINA a SaS, navrhujú, aby sa ihneď prerokoval, áno, tlač 808, áno, tri body, je to 23, tlač 775, 24, tlač 740, a 27, tlač 764. Prosím, prezentujme sa a hlasujeme. (Reakcia z pléna.) Po hlasovaní, áno, áno, aby.... Prosím, prezentujme sa a hlasujeme. (Hlasovanie.) Prítomných 144 poslancov, za 89, proti 14, zdržalo sa 41. Aj tento tretí návrh sme schválili. Pán poslanec Fico, prosím vás pekne, vy ste, však o tomto nemusím dať ani hlasovať, lebo vám tú prestávku urobím. Len chcete urobiť až po prerokovaní návrhu, tlač 800, áno? Tú prestávku pred hla... (Reakcie z pléna.) Pred hlasovaním, čiže po prerokovaní pred hlasovaním. Ani nemusím dávať hlasovať, ale urobím tú prestávku. Alebo keď chcete hlasovať, môžme dať. Je všeobecný súhlas? (Súhlasná reakcia pléna.) Ďakujem. Schválili sme. Budeme ďalej pokračovať v prerušenom rokovaní hlasovaním v druhom čítaní o vládnom návrhu zákona, ktorým sa mení zákon č. 213/2019 Z. z. o odplatách a poskytovaní príspevku v civilnom letectve, ktorý prerokúvame v skrátenom legislatívnom konaní, tlač 801. Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby hlasovanie uvádzal. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 801.)
Jurinová, Erika, podpredsedníčka NR SR (2014-10-21):
Dávam slovo pánovi poslancovi Františkovi Šebejovi. Nech sa páči.
Fořt, Stanislav, poslanec NR SR (2011-07-01):
Pán Rafaj, ďakujem poslaneckému klubu SNS, že aj svojimi podpismi umožnil diskusiu o tomto bode v Národnej rade Slovenskej republiky, ale na druhej strane mi je zase trošku ľúto, že vás v tom nechali samého pri prednese vášho príspevku v rozprave. Ale chcel by som skôr k tomu, čo ste rozprávali o konzistentnosti SNS a o postojoch, lebo toto sa ľahko rozpráva v opozícii a ťažko rozpráva, keď ste koaličná strana. A ja by som v rámci tej konzistentnosti, o ktorú ste sa chceli oprieť, sa zamyslel nad tým, že vstup Slovenska do eurovalu jedna, myslím, podpisoval minister Počiatek a vy ste boli jeho koaličným partnerom. A nebol som vtedy poslancom Národnej rady Slovenskej republiky, ale nespomínam si, že by ste s takýmto prejavom vystúpili alebo že by SNS nejako zvlášť kritizovala svojho koaličného partnera za to, že vstup Slovenska do eurovalu jedna podpísal. Vtedy by som o tej konzistentnosti mohol hovoriť. No a potom prešlo hlasovanie v auguste o pôžičke Grécku. A teraz si na to matne spomínam. Neviem, ako presne sa zachovala SNS, vy mi to asi budete vedieť povedať. No a čo sa týka konzistentnosti, tak tá je nielen v smere minulosť – prítomnosť, ale aj vo smere budúcnosť. A verím, že do parlamentu príde ústavný zákon o finančnej zodpovednosti. A verím, že potom budete konzistentne taktiež podporovať tento návrh. Ďakujem.
M. Číž, podpredseda NR SR: (2008-10-30):
Pani poslankyňa Mazúrová položila v tomto duchu aj tretiu otázku, zrejme s cieľom, aby sa táto otázka dostala do poradia. Predpokladám, pani poslankyňa, že odpoveď pána predsedu vlády postačuje na vašu otázku. Štvrtú otázku položil Peter Obrimčák: „Vážený pán premiér, aj zahraničné médiá vyjadrili počudovanie na stále trvajúcu nekonštruktívnu kritiku činnosti tejto vlády. Aj napriek nesporným úspechom, ktoré táto vláda dosiahla. V čom vidíte dôvod týchto útokov médií?“
Glváč, Martin, podpredseda NR SR (2019-02-08):
Ďakujem. Konštatujem, že Národná rada v tajnom hlasovaní zvolila Richarda Pavloviča za člena Správnej rady Ústavu pamäti národa na šesťročné funkčné obdobie, ktoré začína plynúť od 14. februára 2019. Ďakujem pekne. Pokračujeme v prerušenej rozprave o návrhu na voľbu kandidátov na sudcov Ústavného súdu Slovenskej republiky (tlač 1265). Poprosím pána poslanca Ježíka, aby zaujal miesto určené pre navrhovateľov. S faktickými poznámkami sú na včerajšie vystúpenie poslanca Matoviča prihlásení piati poslanci. Nech sa páči, pán poslanec Tomáš. Nie je v sále. Pán poslanec Budaj, nech sa páči.
Laššáková, Jana, podpredsedníčka NR SR (2013-11-26):
Pán poslanec, máte reagovať, máte reagovať na pána poslanca.
Blanár, Juraj, podpredseda NR SR (2021-06-15):
Ostatní s faktickou poznámkou. Najskôr pán poslanec Vons a potom pán poslanec Kuriak.
S. Kahanec, poslanec: (2008-12-09):
A teraz vážne. Včera bola poslancom rozdaná informácia, tlač 869a. Keďže Výbor Národnej rady Slovenskej republiky pre verejnú správu a regionálny rozvoj ako gestorský výbor neschválil správu výborov Národnej rady Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Januškovi, poverenému riadením Ministerstva výstavby a regionálneho rozvoja Slovenskej republiky, a nepredložil ani návrh uznesenia Národnej rady Slovenskej republiky k návrhu skupiny 52 poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Januškovi, poverenému riadením Ministerstva výstavby a regionálneho rozvoja Slovenskej republiky (tlač 869), dovoľte mi, aby som tento návrh uznesenia predložil teraz. Návrh uznesenia: „Národná rada Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Januškovi, poverenému riadením Ministerstva výstavby a regionálneho rozvoja Slovenskej republiky (tlač 869). Národná rada Slovenskej republiky po prerokovaní uvedeného návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Marianovi Januškovi, poverenému riadením Ministerstva výstavby a regionálneho rozvoja Slovenskej republiky.“ Ďakujem za pozornosť. Tento návrh dávam spravodajcovi.
Hlina, Alojz, poslanec NR SR (2014-11-09):
Má ho.
Hrnčiar, Andrej, podpredseda NR SR (2019-09-18):
Pán poslanec Simon.
Blaha, Ľuboš, podpredseda NR SR (2023-12-18):
Pán poslanec Peter Pollák.
Janiš, Stanislav, poslanec NR SR (2011-10-11):
Výbor pre hospodárstvo, výstavbu a dopravu teraz hneď v miestnosti č. 183 ako obvykle.
P. Paška, predseda NR SR: (2006-10-19):
Pán poslanec Novotný.
Blaha, Ľuboš, poslanec NR SR (2017-12-05):
Pán minister, ja som citlivá duša a mne už naozaj je ľúto kolegov z opozície, ako im nakladáte a vidíte, akí sú z toho, chúďatká, hotoví. Ale naozaj treba im pripomínať, treba im pripomínať a dobre to robíte, že Rajtár obabral ľudí v konsolidačnej banke, že klamal o svojom vzdelaní a že využil pravdepodobne svojho asistenta Rybaniča na spáchanie trestného činu – a toto treba veľmi jasne pripomínať. Treba pripomínať to, že Matovič obabral ľudí a na daňových podvodoch pri využití a zneužití svojej vlastnej matky sa snažil naozaj pripraviť tento štát a pripravil tento štát o veľa peňazí. Pripomínajme aj Sulíkove raňajky u Tifany Kočnera, pretože to sa naozaj nedeje pravidelne, že by sa stretával líder opozície s človekom, ktorého pravidelne obviňujú z toho, že je mafián. Ako naozaj myslím si, že toto sa nedeje v žiadnej krajine a u nás máme hneď dvoch politikov, ktorí majú túto záľubu stretávať sa s mafiánmi, a to je Boris Kollár a Richard Sulík. Pripomínajme aj pánovi Kiskovi jeho letecké dobrodružstvá, lebo naozaj si asi poplietol svoj úrad s Cestovnou agentúrou Bubo a cestuje nielen do Popradu, ale najnovšie aj do Argentíny, do Mexika a na piesočné pláže, do Kene a podobne, čiže naozaj hovorme o týchto veciach, pretože verejnosť málo vie o tom, ako zle a ako chybne sa správa opozícia. Ja mám pocit, že to sú takí strašní diletanti a takí podvodníčkovia, že našou je priam povinnosťou to pripomínať. Ďakujem, pán minister.
Pellegrini, Peter, podpredseda NR SR (2020-09-23):
... na pána Gyimesiho môžte reagovať v zmysle rokovacieho poriadku.
Fico, Robert, poslanec NR SR (2023-10-25):
Sľubujem. (Potlesk.)
M. Hort, podpredseda NR SR: (2008-12-02):
Teraz by mal vystúpiť v rozprave pán podpredseda Číž, ktorý sa práve dostavil. Takže mu udeľujem slovo. Nech sa páči.
Pčolinský, Peter, podpredseda NR SR (2022-12-02):
Ďakujem, pán poslanec, za uvedenie správy. Zaujmite miesto pre navrhovateľa. Súčasne vás prosím, aby ste plnili aj úlohu spravodajcu. Ďalej pokračujeme správou Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2022. Správa má parlamentnú tlač 1194. Teraz dávam slovo predsedovi tohto výboru poslancovi Mariánovi Saloňovi, aby správu uviedol. Nech sa páči, pán poslanec. (Rokovanie o správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2022 , tlač 1194.)
Blaha, Ľuboš, podpredseda NR SR (2024-01-24):
Pani poslankyňa Beáta Jurík.